***Муниципаль тур***

РУС ТЕЛЕНДӘ БЕЛЕМ БИРҮ ОЕШМАЛАРЫНЫҢ

ТАТАР ТӨРКЕМНӘРЕНДӘ БЕЛЕМ АЛУЧЫ УКУЧЫЛАР ӨЧЕН

**ТАТАР ТЕЛЕННӘН ОЛИМПИАДА БИРЕМНӘРЕ**

(2020-2021 нче уку елы)

**10 нчы сыйныф**

**Үткәрү вакыты – 180 минут**

**Максималь балл – 62**

**I. Тестлардан дөрес җавапны билгеләгез.**

1. Борын ассимиляциясе чагылыш тапкан сүз кулланылган мәкальне билгеләгез. **(2 балл)**

а) *Надан кеше – сукыр тавык.*

ә) *Наданның аяк баскан җирендә үлән корыр.*

б) *Надан үзеннән башка беркемне дә сөймәс.*

в) *Надан наданны сөяр, галим галимне сөяр.*

2. Фразеологик әйтелмәнең төшеп калган сүзен билгеләгез. **(2 балл)**

***Бер ... башы***

а) *тәкә*;

ә) *балык;*

б) *кеше*;

в) *тау*.

3. Җөмләдәге ясалма сүзләр саны дөрес күрсәтелгән рәтне билгеләгез. **(2 балл)**

*Акыллының чәче уйдан агара, ахмакның чәче мин дә калмыйм дип юкны уйлап агара.* (Мәкаль)

а) 1;

ә) 2;

б) 3;

в) 4.

4. Җөмләдәге алмашлыкларның төркемчәләре дөрес күрсәтелгән рәтне билгеләгез. **(2 балл)**

*Һәр кош үз канаты белән оча.* (Мәкаль)

а) билгеләү, зат;

ә) билгеләү, билгеләү;

б) күрсәтү, билгеләү;

в) билгеләү, тартым.

5. Җөмләдәге калын хәрефләр белән бирелгән сүзләрнең кайсы сүз төркеменә караганлыгы дөрес күрсәтелгән рәтне билгеләгез.**(2 балл)**

***Тырышкан*** *тамчы таш* ***тишкән****.* (Мәкаль)

а) икесе дә хикәя фигыль;

ә) икесе дә сыйфат фигыль;

б) беренчесе сыйфат фигыль, икенчесе хикәя фигыль;

в) беренчесе хикәя фигыль, икенчесе боерык фигыль.

6. Җөмләдәге калын хәрефләр белән бирелгән сүзнең нинди җөмлә кисәге икәнлеге дөрес күрсәтелгән рәтне билгеләгез. **(2 балл)**

***Берәүнең*** *акылы икенче берәүнең акылы белән туры килми.* (Мәкаль)

а) ия;

ә) аергыч;

б) тәмамлык;

в) аныклагыч.

7. Җөмләнең төре дөрес күрсәтелгән рәтне билгеләгез. **(2 балл)**

*Бәхетне юлдан эзләмә, белемнән эзлә.* (Мәкаль)

а) ким җөмлә;

ә) ике составлы җөмлә;

б) бер составлы фигыль җөмлә;

в) кушма җөмлә.

8. Җөмләдәге иярчен компонентның төзелеше һәм мәгънә ягыннан төре дөрес күрсәтелгән рәтне билгеләгез. **(2 балл)**

*Корал кемнеке, заман шуныкы.* (Мәкаль)

а) аналитик хәбәр җөмлә;

ә) аналитик аергыч җөмлә;

б) аналитик тәмамлык җөмлә;

в) аналитик сәбәп җөмлә.

9. Җөмләдәге иярчен компонентның төзелеше һәм мәгънә ягыннан төре дөрес күрсәтелгән рәтне билгеләгез. **(2 балл)**

*Син ялкауга эш өйрәтсәң, ул сиңа акыл өйрәтер.* (Мәкаль)

а) синтетик тәмамлык җөмлә;

ә) синтетик аергыч җөмлә;

б) аналитик шарт җөмлә;

в) синтетик шарт җөмлә.

10. Җөмләдәге ике компонент арасында куела торган тыныш билгесе дөрес күрсәтелгән рәтне билгеләгез. **(2 балл)**

*Галим булсаң* ***(...)*** *галәм синеке.* (Мәкаль)

а) өтер;

ә) нокталы өтер;

б) ике нокта;

в) сызык.

**II. Башыгызны эшләтегез.**

Сүзләрне дөрес итеп урнаштырып, табышмакны языгыз, җавабын табыгыз. **(4 балл)**

*әрекмәндәй, җиргә, бер, аяклары, колак, ерак, килгән, зур, ул, колач, тигән, борыны, җирдән*

**III. Теоретик бирем.**

Нокталар урынына тиешле сүзләрне өстәп языгыз. **(10 балл)**

*Сөйләмнең ритмик-мелодик ягы* ***.................*** *дип атала. [****.............****] – тел уртасы тартыгы. Күп мәгънәле сүзләрнең* ***................*** *һәм күчерелмә мәгънәләре бар. Язылышлары төрле, әйтелешләре бертөрле булган сүзләр* ***....................*** *дип атала. Затның, предметның, билгенең, хәлнең инкяр ителүен белдерә торган алмашлыклар* ***.......................*** *алмашлыклары дип атала.* ***.....................*** *юклык төре -маска/-мәскә кушымчалары ярдәмендә ясала. Сүзләрне яисә җөмләләрне үзара бәйли торган ярдәмче сүз төркеме* ***........................*** *дип атала. Эш-хәлнең, хәрәкәтнең шартын белдереп, җөмләнең фигыльне ачыклап килә торган иярчен кисәге* ***...................*** *хәле дип атала. Җөмләнең хәбәре генә булып, иясен куеп карап булмаса, ул бер составлы* ***.....................*** *җөмлә була. Иярчен* ***.........................*** *җөмлә һәрвакыт баш җөмләдәге исем белән белдерелгән сүзгә ияреп, аны ачыклап килә.*

**IV. Гамәли-иҗади бирем.**

1. Текстны татар теленә тәрҗемә итеп языгыз. **(16 балл)**

*Отличник*

*Целый месяц четверка по географии мучила Женьку. Наконец учительница поставила ему пятерку, и Женя стал отличником.*

*– Можешь меня поздравить, – сказал он бабушке. – С сегодняшнего дня я отличник.*

*По такому случаю бабушка решила угостить внука яблочным пирогом. Но пока она готовит, попросил Женю сходить в магазин за чаем.*

*– Ты что! Мне некогда по магазинам ходить. Я же отличник. Знаешь, как заниматься должен!*

*Однажды учительница вошла в класс, попросила приготовить чистые тетради и написала на доске темы сочинений «Моя помощь в семье».*

*Прошел урок… Ребята один за другим сдавали тет­ради. Не сдал ее только Женя. Он не написал ни слова.* (Из книги «Круглый год»)

2. Ни өчен Женя инша язмады икән? Укучы нинди булырга тиеш? Шул хакта фикерләрегезне 12-15 җөмләдән торган хикәя итеп языгыз. **(12 балл)**